Korshage er en odde på det nordøstlige hjørne af Rørvig-halvøen ved Isefjordens udløb i Kattegat. På grund af nedbrydning af Kattegatkysten længere vestpå, vokser Korshage stadig i retning mod Hundested, men samtidig skrumper den mod nord. Langs nordkysten ses kystsikringsbestæbelser. Området er fredet. Kreaturgræsning er med til at holde vegetationen i den oprindelige stand. Korshage er et yndet sted for observation af fugletræk.